Fil-Kanada għexieren ta' persuni mietu kawża ta' mewġa ta' sħana qawwija li qatt ma nħasset bħalha qabel, tant li fil-jum tat-Tlieta fil-Kanada ġiet irrapportata temperatura li tlaħħaq kważi l-ħamsin grad celcius, ħames gradi aktar mill-ogħla temperatura li kienet irreġistrata qabel fil-Kanada. F'temp ta' inqas minn ġimgħa, il-Pulizija f'Vancouver irrispondew għal aktar minn 130 każ ta' mwiet, bil-maġġoranza tal-persuni kienu anzjani jew persuni b'kundizzjonijiet ta' saħħa ħażina. Il-pulizija qalet li s-sħana qawwija kienet il-kaġun ta' ħafna minn dawn l-imwiet.